… vor fi 200.000 de prosumatori în România, ceea ce arată că românii şi companiile în general au în vedere această măsură de eficienţă energetică, a declarat, marţi, 26 martie, preşedintele Autorităţii Naţionale de Reglementare în domeniul Energiei (ANRE), George Niculescu.
"La 31 decembrie 2023 erau 110.355 prosumatori racordaţi la reţele, în total 1.442 de megawaţi. Dintre aceştia, 95.205 erau persoane fizice, iar 15.150 persoane juridice.
Vedem că şi persoanele juridice au apetitul pentru a deveni prosumatori. După o lună, la 31 ianuarie 2024, avem 114.109 prosumatori, cu aproximativ 4.000 mai mulţi – şi 1.502 megawaţi, reprezentând o creştere de 50 de megawaţi, 98.203 persoane fizice şi 15.906 persoane juridice.
Dacă se menţine ritmul acesta de creştere, de 4.000-5.000 prosumatori pe lună, până la sfârşitul anului atingem cifra de 200.000 prosumatori, o cifră considerabilă", a menţionat George Niculescu, la Energy Forum Ediţia a XI-a: "Tranziţia către o Românie verde, provocările momentului".
El a subliniat că această evoluţie arată faptul că românii şi companiile în general au în vedere măsura de eficienţă energetică. "Prosumatorii trebuie să vadă această măsură de instalare a panourilor fotovoltaice pe acoperişul caselor, clădirilor, ca o măsură de a-şi reduce cheltuielile cu energie electrică", a mai spus George Niculescu.
CITEȘTE ȘI: